Jettilaituri kiinnitetään isompaan laituriin, jonka kautta kulku jettilaiturille tapahtuu. Jettilaituri voidaan kiinnittää kelluvaan tai kiinteään laituriin. Laiturin on oltava riittävän tukeva, vakaa ja kunnolla ankkuroitu paikoilleen, jotta se jaksaa pitää myös jetin ja jettilaiturin paikoillaan. Monet kookkaammat mökkilaiturit täyttävät tämän vaatimuksen, samoin pienvenesatamat. Isomman kelluvan laiturin kansikorkeus pitää olla minimissään 40 cm, jotta jettilaituri mahtuu isomman laiturin kylkeen kiinnitetyn putkikiinnikkeen alle kellumaan. Suositeltava kansikorkeus on 50-55 cm. Asennuksessa kiinteään laituriin pitää ottaa huomioon vedenkorkeuden vaihtelu. Jettilaiturin pitää päästä liikkumaan ylös ja alas vedenvaihteluiden mukaan. Kiinteän laiturin kansikorkeus vedenpintaan nähden vaihtelee, ja samoin sen kylkeen kiinnitetyn putkikiinnikkeen. Pitää siis varmistaa, että veden noustessa jettilaituri ei pääse nousemaan kiinni putkikiinnikeeseen, ja toisaalta veden laskiessa, ettei ankkuriputket pääse luiskahtamaan pois jettilaiturin kulmissa olevista rei’istä.